**Pchu Sung-ling** (čín. 蒲松齡, pchin-jin: *Pú Sōnglíng*) bol čínsky spisovateľ.

Život a dielo
-------------

Pchu Sung-ling sa narodil v dedine Pchu-ťia-čuang v okrese C’-čchuan vo východnej Číne na polostrove Šan-tung štyri roky pred pádom dynastie Ming a tak celý ďalší život prežil za dynastie Čching. Pochádzal zo starej, ale schudobnenej úradníckej rodiny (pravdepodobne tureckého alebo mongolského pôvodu), napriek tomu sa mu dostalo dôkladného vzdelania. Nikdy sa mu však nepodarilo zložiť vyššie štátne skúšky a nastúpiť dráhu úradníka. Žil preto dosť chudobne a živil sa ako sekretár a domáci učiteľ v bohatých rodinách konfuciánskej džentry. Jeho životné podmienky sa trochu zlepšili až roku 1672, kedy sa tajomníkom a domácim učiteľom u váženého statkára Pi Ťi-joua, v ktorého dome žil až do roku 1710.

Pchu Sung-ling je známy predovšetkým ako autor zbierky fantastických poviedok *Podivuhodné príbehy zo Študovne klábosenia* (doslovný preklad z čín. 聊齋誌異 – Liao-čaj č’-i, pchin-jin: *Liáozhāi zhìyì*, do angličtiny prekladané ako *Podivuhodné príbehy z čínskeho štúdia*), ktorej prevažnú časť napísal v čase, keď žil v chudobe. Predslov, ktorý ku zbierke napísal roku 1679 svedčí o tom, že ju považoval za dokončenú v tejto dobe. Knižne vyšla zbierka prvýkrát roku 1766.

Pchu Sung-ling bol nielen prozaikom, ale aj uznávaným básnikom a dramatikom. Napísal rad básní v klasických formách aj vo forme piesňovej a štrnásť divadelných hier v šantungskom dialekte so spevy blížiacou sa svojou formou ľudovému divadlu. Býva mu tiež pripisovaný jeden román, ale toto autorstvo je viac ako sporné. Písal aj eseje, náučné diela o poľnohospodárstve a lekárstve a tiež práce o ľudových zvykoch.

Svojou zbierkou *Podivuhodné príbehy zo Študovne klábosenia* (český výbor pod názvom *Skazky o šesteru cest osudu*) nadviazal Pchu Sung-ling na starú tradíciu čínskych fantastických poviedok, vniesol však do tohto žánru nové prvky (kriminálne a detektívne motívy, osobný tón, satiru, sociálnu kritiku a realistické popisovanie ľudských pováh). Ide o 431 poviedok, napísaných virtuóznym štýlom, z ktorých časť má folklórny pôvod, zatiaľ čo ďalšie sú dielom autorovej fantázie. Ich námetom sú stretnutia (väčšinou milostnej povahy) s nadprirodzenými a nesmrteľnými bytosťami (vílami, duchmi, upírmi, kúzelnými líškami atp.), pričom tieto rozprávania autor často premieňa na príbehy lásky, keď medzi človekom a nadprirodzenou bytosťou vzniká hlboké citové puto. Kniha získala veľký obdiv nielen u literátov, ale jej časti boli tlmočené aj ústne.

České vydanie
-------------

* *Skazky o šesteru cest osudu*, Praha: SNKLHU, 1954, preložil Jaroslav Průšek, znova 1963 a DharmaGaia, Praha 2004 .
* *Vyznání*, Praha: Odeon, 1974, preložili Marta Ryšavá a Jozef Hiršal, výbor z básní.

Referencie
----------

1. 1 2 3 4 5  Slovník spisovatelů - Asie a Afrika 2. Odeon, Praha 1967, str. 198-199
2. 1 2 3  LOMOVÁ, Olga. *Pchu Sung-ling: Zkazky o šesteru cest osudu. Doslov Olgy Lomové*. Praha : DharmaGaia, 2004. 306 s. ISBN 80-86685-35-7.

Iné projekty
------------

Commons
* Spolupracuj na Commons Commons ponúka multimediálne súbory na tému **Pchu Sung-ling**

Zdroj
-----

* *Tento článok je čiastočný alebo úplný preklad článku Pchu Sung-ling na českej Wikipédii (číslo revízie nebolo určené).*

Autoritné údaje: * abART: 62353
* BnF: 11920752f
* GND: 118942182
* ISNI: 0000 0001 2120 1192
* LCCN: n81002741
* NK ČR: xx0006670
* VIAF: 9852245
* WorldCat: lccn-n81002741